Fɣent i snat la t-ttabaɛent. Afrux asseɛdi la tent-isseḍmaɛ : mi teqarribad awḍent ɣur-s ad yaffeg. Mi tqarrib ad t-leḥqent ad ineggez di tejra ɣer tayeḍ. Nutenti baqi la t-tabaɛent. Ad d-uɣalent s axxam bla afrux uggadet. Tamettut-nni teẓra ad d-yas wergaz tameddit ur d-ittaf ara afrux, a tent-tineɣ i snat, la nettat, la yell-is. Lḥaṣun, la ttazzalent akenni ass kamel. A yuɣ lḥal aṭas i lḥant ; deg yeɣẓer ɣer yeɣẓer, di lɣaba ɣer tayeḍ almi sbaɛdent ɣaf tmurt-nsent aṭas.